Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst i 8/20) Općinsko vijeće Općine Vladislavci na svojoj 28. sjednici održanoj 23. studenoga 2020. godine, donijelo je

**ODLUKU**

**o izmjenama i dopunama Programa**

**poticanja uređenja naselja i demografske obnove na području Općine Vladislavci**

**za razdoblje od 2017. do 2022. godine**

**Članak 1.**

Program poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 5/20-pročišćeni tekst i 8/20), mijenja se prema odredbama ove Odluke.

**Članak 2.**

U članku 7. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 5/20 – pročišćeni tekst i 8/20) Mjera 8 - mijenja se, i sada glasi:

**MJERA 8.:** **STIPENDIRANJE STUDENATA**

**Prihvatljivi korisnici:**

 Stipendija se dodjeljuje studentima 2 ,3, 4 i 5 godine studija koji nemaju status apsolventa.

**Iznos potpore:**

Stipendija se dodjeljuje u mjesečnom iznosu od 500,00 kuna po studentu.

**Način provedbe:**

 Stipendija se dodjeljuje temeljem važećih odredbi Odluke o dodjeli studentskih stipendija na području Općine Vladislavci. Općinski načelnik svake akademske godine raspisuje javni poziv za dodjelu studentskih stipendija.

**Članak 3.**

U članku 7. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 5/20- pročišćeni tekst i 8/20) dodaje se nova Mjera 20 – koja glasi:

**MJERA 20.: STIPENDIRANJE UČENIKA**

**Prihvatljivi korisnici:**

Stipendija se dodjeljuje redovnim učenicima 2., 3. i 4. razreda koji pohađaju srednju školu s prebivalištem na području Općine Vladislavci.

**Iznos potpore:**

 Stipendija se dodjeljuje u mjesečnom iznosu od 200,00 kuna po studentu

**Način provedbe:**

Stipendija se dodjeljuje temeljem važećih odredbi Odluke o dodjeli učeničkih stipendija na području Općine Vladislavci. Općinski načelnik kod raspisivanja natječaja svake godine donosi odluku o broju stipendija koje se dodjeljuju.

**Članak 4.**

U članku 7. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 5/20- pročišćeni tekst i 8/20) dodaje se nova Mjera 21 – koja glasi:

**MJERA 21.: SUFINANCIRANJE TROŠKOVA POLAGANJA VOZAČKOG ISPITA SREDNJOŠKOLCIMA I STUDENTIMA S PODRUČJA OPĆINE VLADISLAVCI**

**Prihvatljivi korisnici:**

 Redovni učenici 3. i 4. razreda srednje škole i redovni studenti s prebivalištem na području Općine Vladislavci.

**Iznos potpore:**

 Pomoć se dodjeljuje ovisno o postignutom općem uspjehu u prethodnoj školskoj/ akademskoj godini u iznosu od 20% (za opći uspjeh 2,00) do 50% ( za opći uspjeh 5,00).

**Način provedbe:**

Sufinanciranje se provodi na način da se sredstva isplaćuju direktno autoškoli koju podnositelj zahtjeva pohađa, temeljem zaključenog ugovora s učenikom/studentom.

**Članak 5.**

Ostale odredbe Program poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20,5/20- pročišćeni tekst i 8/20) ostaju neizmijenjene.

**Članak 6.**

Nalaže se Jedinstvenom upravnom odjelu Općine Vladislavci da izradi pročišćeni tekst Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine.

 **Članak 7.**

Ova Odluka stupa na snagu i primjenjuje se osmog dana od dana objave u „Službenom glasniku“ Općine Vladislavci.

KLASA: 550-01/17-01/02

URBROJ: 2158/07-01-20-23

Vladislavci, 23. studeni 2020.

**Predsjednik**

**Općinskog vijeća**

Krunoslav Morović, v.r.